b"\n_START_ARTICLE_\n2009 m. Tour de France\n_START_SECTION_\nPirmas etapas\n_START_PARAGRAPH_\n2009 liepos 4 - Monakas, 15 km (ALL)_NEWLINE_2009 Tour de France prasid\xc4\x97jo, kaip ir dauguma lenktyni\xc5\xb3 praeityje, asmenin\xc4\x97mis lenktyn\xc4\x97mis laikui, bet vietoj ramaus prologo, \xc5\xa1is 15 kilometr\xc5\xb3 ilgio etapas parod\xc4\x97 visus \xc5\xa1i\xc5\xb3 met\xc5\xb3 favoritus. Pirmo etapo favoritas, \xc5\xa1veicaras Fabian Cancellara, laim\xc4\x97jo etap\xc4\x85. Astana komandos lenktynininkas Alberto Contador fini\xc5\xa1avo antras, aplenkdamas lenktyni\xc5\xb3 laikui specialist\xc4\x85 brit\xc4\x85 Bradley Wiggins, kuris fini\xc5\xa1avo tre\xc4\x8dias.\n_START_SECTION_\nTre\xc4\x8dias etapas\n_START_PARAGRAPH_\n2009 liepos 6 - Marselis - La Grande-Motte, 196 km_NEWLINE_Tre\xc4\x8diasis etapas buvo dar vienas plok\xc5\xa1\xc4\x8dias etapas. Jo fini\xc5\xa1as vyko La Grande-Motte vietov\xc4\x97je. Kaip ir antrajame etapas, keturi dviratininkai  - Maxime Bouet, Koen de Kort, Samuel Dumoulin ir Rub\xc3\xa9n P\xc3\xa9rez - atsipl\xc4\x97\xc5\xa1\xc4\x97 nuo pagrindin\xc4\x97s grup\xc4\x97s ir pab\xc4\x97jo \xc4\xaf priek\xc4\xaf. Did\xc5\xbeiausias j\xc5\xb3 tur\xc4\x97tas prana\xc5\xa1umas buvo 13 minu\xc4\x8di\xc5\xb3. Juos, likus 30 km iki fini\xc5\xa1o, pasivijo grup\xc4\x97 atsiskyrusi nuo pelotono. Grup\xc4\x99 sudar\xc4\x97 28 dviratininkai. Grup\xc4\x97je buvo lenktyni\xc5\xb3 lyderis Fabian Cancellara, 7-kart Tour de France laim\xc4\x97tojas Lance Armstrong ir visa Team Columbia-HTC komanda. Po sprinto, etap\xc4\x85 ir v\xc4\x97l laim\xc4\x97jo Mark Cavendish. Keli favoritai, tokie kaip Alberto Contador, Cadel Evans, Carlos Sastre, Schleck broliai, Levi Leipheimer ir Bradley Wiggins, nuo lyderio atsiliko 41 sekunde.\n_START_SECTION_\nKetvirtas etapas\n_START_PARAGRAPH_\n2009 liepos 7 - Monpelj\xc4\x97, 38 km (KLL)_NEWLINE_Tai buvo pirmosios komandin\xc4\x97s lenktyn\xc4\x97s laikui (KLL) nuo 2005 met\xc5\xb3. \xc5\xa0\xc4\xaf etap\xc4\x85 laim\xc4\x97jo kazach\xc5\xb3 komanda Astana. Astana komanda 18 sekund\xc5\xbei\xc5\xb3 aplenk\xc4\x97 antroje vietoje likusius Garmin-Slipstream komandos dviratininkus. \xc5\xa0veicaras Fabian Cancellara su visa savo Team Saxo Bank komanda u\xc5\xbetruko 40 sekund\xc5\xbei\xc5\xb3 ilgiau nei Astana komanda. Septynis kartus Tour de France lenktyni\xc5\xb3 laim\xc4\x97tojas, amerikietis Lance Armstrong, bendrojoje \xc4\xafskaitoje pasivijo Fabian Cancellara, ta\xc4\x8diau \xc5\xa1veicaras i\xc5\xa1liko su geltonaisiais mar\xc5\xa1kin\xc4\x97liais, kadangi buvo aplenk\xc4\x99s Armstrong\xc4\x85 pirmajame etape - asmenin\xc4\x97se lenktyn\xc4\x97se laikui._NEWLINE_Po lenktyni\xc5\xb3, kai kurie dviratininkai ai\xc5\xa1kino, kad \xc5\xa1i trasa buvo labai pavojinga ir kad kelias buvo prastas. Per etap\xc4\x85, keli lenktynininkai krito nuo dvira\xc4\x8di\xc5\xb3: Denis Menchov, Alessandro Ballan, Bingen Fern\xc3\xa1ndez, Jurgen Van Den Broeck, 4 Bbox Bouygues Telecom dviratininkai ir taip pat Piet Rooijakkers. Rooijakkers susilau\xc5\xbe\xc4\x97 rank\xc4\x85 ir buvo skubiai nuve\xc5\xbetas \xc4\xaf ligonin\xc4\x97, taip baigdamas savo pasirodym\xc4\x85 2009 met\xc5\xb3 Tour de France lenktyn\xc4\x97se.\n_START_SECTION_\nPenktas etapas\n_START_PARAGRAPH_\n2009 liepos 8 - Le Cap d'Agde - Perpignan, 197 km_NEWLINE_Tour de France aplank\xc4\x97 Cap d'Agde tik antr\xc4\x85 kart\xc4\x85 per vis\xc4\x85 lenktyni\xc5\xb3 istorij\xc4\x85. Perpignan miestas yra tradici\xc5\xa1kai aplankomas per kiekvienas Tour de France lenktynes. Per \xc5\xa1\xc4\xaf miestel\xc4\xaf patenkama \xc4\xaf Pir\xc4\x97nus. \xc5\xa0iame etape, \xc5\xa1e\xc5\xa1i dviratininkai - Anthony Geslin, Yauheni Hutarovich, Mikhail Ignatiev, Marcin Sapa, Albert Timmer ir Thomas Voeckler - atitr\xc5\xabko nuo pagrindin\xc4\x97s grup\xc4\x97s ir pab\xc4\x97go \xc4\xaf priek\xc4\xaf nuva\xc5\xbeiavus vos vien\xc4\x85 kilometr\xc4\x85 nuo starto. Did\xc5\xbeiausias j\xc5\xb3 prana\xc5\xa1umas buvo devynios su puse minut\xc4\x97s. Pakutiniuose 10 km Ignatiev band\xc4\x97 atakuoti kitus 5 dviratininkus, bet jam nepavyko. Likus penkiems kilometrams iki fini\xc5\xa1o, Voeckler atitr\xc5\xabko nuo savo grupel\xc4\x97s ir laim\xc4\x97jo \xc5\xa1\xc4\xaf etap\xc4\x85. Ignatiev fini\xc5\xa1avo antras, vos vos aplenk\xc4\x99s tre\xc4\x8dioje vietoje likus\xc4\xaf ir tok\xc4\xaf pat\xc4\xaf laik\xc4\x85 parod\xc5\xbeius\xc4\xaf brit\xc4\x85 Mark Cavendish._NEWLINE_Per lenktynes, pelotonas i\xc5\xa1siskyr\xc4\x97 \xc4\xaf kelias grupes, d\xc4\x97l labai smarkaus v\xc4\x97jo. Nuo pagrindin\xc4\x97s grup\xc4\x97s labai atsiliko Denis Menchov ir Tom Boonen, ta\xc4\x8diau jie sugeb\xc4\x97jo gr\xc4\xaf\xc5\xbeti likus keliems kilometrams iki fini\xc5\xa1o. Robert Gesink, kuris nutriko pri\xc5\xa1 pat v\xc4\x97juot\xc4\x85 vietov\xc4\x99, fini\xc5\xa1avo vienas, devynios minut\xc4\x97s po pagrindin\xc4\x97s pelotono grup\xc4\x97s fini\xc5\xa1o. po lenktyni\xc5\xb3 paai\xc5\xa1k\xc4\x97jo, kad Gesinkui buvo l\xc5\xab\xc5\xbe\xc4\x99s rie\xc5\xa1as.\n_START_SECTION_\n\xc5\xa0e\xc5\xa1tas etapas\n_START_PARAGRAPH_\n2009 liepos 9 - Cherona (Ispanija) \xe2\x80\x93 Barselona (Ispanija), 175 km_NEWLINE_\xc5\xa0is paskutinis plok\xc5\xa1\xc4\x8dias etapas prie\xc5\xa1 tai, kada 2009 Tour de France atvyko \xc4\xaf Pir\xc4\x97nus prasid\xc4\x97jo ir baig\xc4\x97si Ispanijoje. Kursas buvo toks pat kaip ir Tour of Catalonia lenktyn\xc4\x97se. Pagrindiniai \xc5\xa1io etapo \xe2\x80\x9epab\xc4\x97g\xc4\x97liai\xe2\x80\x9c atsipl\xc4\x97\xc5\xa1\xc4\x97 po 46 km nuo starto linijos. Tarp j\xc5\xb3 buvo David Millar, prie jo prisid\xc4\x97jo St\xc3\xa9phane Aug\xc3\xa9, kuris po etapo u\xc5\xbesivilko Kaln\xc5\xb3 karaliaus mar\xc5\xa1kin\xc4\x97lius, Sylvain Chavanel ir Amets Txurruka taip pat prisid\xc4\x97jo ir \xc5\xa1itaip susidar\xc4\x97 4 dviratinink\xc5\xb3 grup\xc4\x97. Millar iki \xc5\xa1io etapo prad\xc5\xbeios buvo de\xc5\xa1imtas bendrojoje \xc4\xafskaitoje. Didel\xc4\x99 dienos dal\xc4\xaf, Millar buvo \xc4\xafsivaizduojamas 2009 Tour lyderis, kuris, jei taip ir b\xc5\xabt\xc5\xb3 pasibaigusios lenktyn\xc4\x97s, laik\xc4\x97si 3 min. 45 s. prie\xc5\xa1 lyder\xc4\xaf. Likus 29 km iki fini\xc5\xa1o, David Millar vienas atsipl\xc4\x97\xc5\xa1\xc4\x97 nuo savo grupel\xc4\x97s, ta\xc4\x8diau jam sutrukd\xc4\x97 fini\xc5\xa1as. Fini\xc5\xa1as buvo \xc4\xafkaln\xc4\x97, taigi jis nepaj\xc4\x97g\xc4\x97 \xc4\xaf j\xc4\x85 \xc4\xafkopti, o j\xc4\xaf pasivijo 60 dviratinink\xc5\xb3 grup\xc4\x97, kurioje buvo ir bendrosios \xc4\xafskaitos lyderiai. Etap\xc4\x85 laim\xc4\x97jo norvegas Thor Hushovd._NEWLINE_\xc5\xa0iame etape keli dviratininkai krito, tarp j\xc5\xb3 ir auk\xc5\xa1t\xc4\x85 viet\xc4\x85 bendrojoje \xc4\xafskaitoje tur\xc4\x97j\xc4\x99s Michael Rogers.\n_START_SECTION_\nSeptintas etapas\n_START_PARAGRAPH_\n2009 liepos 10 - Barselona (Ispanija) \xe2\x80\x93 Andorra-Arcalis (Andora) \xe2\x80\x93 224 km_NEWLINE_\xc5\xa0is etapas buvo antrasis i\xc5\xa1 eil\xc4\x97s neaplank\xc4\x99s Pranc\xc5\xabzijos, ta\xc4\x8diau jis buvo pats ilgiausias 2009 Tour de France etapas. Pirmajame atotr\xc5\xabkyje nuo pagrindin\xc4\x97s grup\xc4\x97s dalyvavo 3 dviratininkai, nuva\xc5\xbeiavus vos 8 km nuo starto, ta\xc4\x8diau po pirm\xc5\xb3j\xc5\xb3 \xc5\xa1io etapo kopim\xc5\xb3, prie j\xc5\xb3 prisid\xc4\x97jo dar \xc5\xa1e\xc5\xa1i vyrai. \xc5\xa0iems devyniems dviratininkams susijungus \xc4\xaf vien\xc4\x85 grup\xc4\x99 prasid\xc4\x97jo labai auk\xc5\xa1ti kalnai. Prie\xc5\xa1 sunkiausius \xc5\xa1io etapo kopimus, jie pasiek\xc4\x97 14 minu\xc4\x8di\xc5\xb3 atotr\xc5\xabk\xc4\xaf nuo pelotono. Prie pirmaujan\xc4\x8dios grupel\xc4\x97s prisijung\xc4\x97 ir Rinaldo Nocentini, kuris etap\xc4\x85 prad\xc4\x97jo b\xc5\xabdamas 32-oje vietoje benrojoje \xc4\xafskaitoje ir kur\xc4\xaf nuo gelton\xc5\xb3j\xc5\xb3 mar\xc5\xa1kin\xc4\x97li\xc5\xb3 skyr\xc4\x97 tik 3 min. 13 s. Pelotonas, vadovaujamas visos Astana komandos, prad\xc4\x97jo vytis lyderius. Nors pelotonas labai stipriai prisivijo lyderius, ta\xc4\x8diau jiems nepavyko j\xc5\xb3 pasivyti visi\xc5\xa1kai. Nocentini persvaros u\xc5\xbeteko, kad jis po \xc5\xa1io etapo vilk\xc4\x97t\xc5\xb3 geltonuosius mar\xc5\xa1kin\xc4\x97lius. Etap\xc4\x85 laim\xc4\x97jo pranc\xc5\xabzas Brice Feillu. 2007 Tour de France laim\xc4\x97tojas Alberto Contador, likus 3 km iki fini\xc5\xa1o, pab\xc4\x97go nuo pelotono ir bendrojoje \xc4\xafskaitoje pakilo \xc4\xaf antr\xc4\x85j\xc4\x85 viet\xc4\x85. Paskutiniajames kopime nukrit\xc4\x99s Fabian Cancellara atsiliko devynias minutes nuo etapo laim\xc4\x97tojo ir prarado geltonuosius mar\xc5\xa1kin\xc4\x97lius."